Ɛlaḥsab n tezrawt n Ahmed Ibrahim25, tiẓeryin timezwura, ttwazeɣnent akken ma llant aladɣa tiẓri n CH. Bally d tin n Léo Spitzer, ɣef wanect-a, nefren deg tezrawt-a ad nsemres tlata n tẓeryin, iwakken ayen ideg txuṣṣ yiwet ad t-id-neɣrem seg tayeḍ. Acku mi ara twaliḍ ayen yellan deg wammud-nneɣ, mačči d ayen i yezmer bnadem ad t-yezrew s yiwet kan n teẓri aladɣa ma zzint-as-id tlisa. Yerna, tiẓeryin i d-yettawin ɣef yinaw, usrant aṭas n tarrayin. Ihi, aṭas n tẓeryin i yessefk ad ilint am teẓri i d-yettawin ɣef tesnigit (pragmatique) akked tẓerɣessit (structuralisme), tigi yezmer ad tent-isemres bnadem deg tezrawt n tmenna (Énonciation), ma d asemres n tewsatin yellan deg timawit am yinzan, tlaq-as tezrawt s teẓri tamyeḍrest (intertextualité).